五羊邨站

五羊邨站（粵拼：ng5 joeng4 cyun1 zaam6；英文：Wuyangcun Station），規劃嗰時嗌過五羊新城站（ng5 joeng4 san1 sing4 zaam6；Wuyang New Town Station），係廣州地鐵5號綫同10號綫嘅轉車站，位置喺越秀區五羊新城嘅寺右新馬路同廣州大道中嘅交界。呢個站有兩個站廳同月台，開通時間都唔同，其中5號綫喺2009年12月28號開放；而10號綫就喺2025年6月29號開放。 佢係廣州地鐵入面第一次有地下公廁嘅車站。 結構 樓層 呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係5號綫嘅月台。雖然車站入面冇休息室，但有廁所響度，就喺A出入口附近。 打掂 打橫 站廳 五羊邨站嘅收費區喺站廳嘅中間偏北嘅位，而南邊係人行通道，周圍都俾商舖圍住嗮。而收費區有扶手電梯同樓梯、專用𨋢往返月台都得。 月台 呢個站有1個島式月台，喺寺右新馬路嘅地底。 商舖同自助服務 而家嘅五羊邨站入面有好多舖頭響度，包括咗便利檔、麵包糕餅舖同洗衫舖。重有好多自助服務設施畀乘客用，其中包括咗自動影相機、自動販賣機同自動櫃員機；同埋可以充羊城通、交水電費同交通嘅罰錢、查地鐵嘅路線、頭尾班車同埋地鐵嘅安全指引同畀乘客登記變成廣州地鐵薈嘅會員嚟查獎分、換獎品嘅服務。 出入口 呢個站一共有4個出入口，分別係A、B、C，D。 車站歷史 規劃 1號綫車站（已經取消咗） 呢個站最先喺1987年份最初嘅地鐵規劃方案入面出現，嗰時嘅1號綫第一份規劃方案就係喺黃沙站轉右向東行，去到五羊新城近廣州大道中之後轉向東北偏北方向行。雖然半佬經過呢個站，位置大概喺而家呢個位；期間站名定成五羊新城站。但係隨住1988年份規劃話改咗行大半條中山路之後而取消咗。 5號綫車站 直到1997年，嗰時份地鐵方案有話到3號綫嘅車站，嗰時嘅3號綫過咗西村之後跟住環市路行，去到珠江新城一帶為止，半佬亦整咗呢個站出嚟。但站名同1987年規劃嘅1號綫一樣冇變到。後嚟喺2003年提交嘅2010年開通嘅地鐵路線方案入面就講到，有條路線一定會經過呢個站，但路線名改成5號綫一部分。 施工 2006年6月26號，呢個站正式開始喐手起。喺就快開通嗰時改咗名做五羊邨站。 開通 2009年12月28號，由於5號綫正式開通營運，呢個站亦正式開放。 利用狀況 五羊邨站入面係五羊新城入面嘅其中一個緊要嘅地鐵站，有好多間辦公嘅寫字樓、重有唔少嘅住宅區同埋部分學校響度。所以呢個站嘅客流都係附近嘅居民、返工同放工嘅學生仔比較多。客流高峰期嗰陣都好多打工仔同學生出入站。 攷 上一站·下一站